ཡང་ཚན་རིག་བགྲོ་གླེང་ཚོགས་དགོས་པའི་དམིགས་ཡུལ་གཉིས་པའི་སྐོར་ལ་ཁོང་གིས།དམིགས་ཡུལ་གཉིས་པ་དེ་ཚན་རིག་གི་ཉམས་ཞིབ་ཁྲོད་ནས་འཕྲུལ་ལས་རིགས་ཧ་ལས་པ་ཡར་རྒྱས་འགྲོ་ཡོད་པ་རེད་ལ།དེ་དག་གིས་མིའི་སྤྱི་ཚོགས་ལ་ཚད་མཐོ་བོའི་ཕན་ཐོགས་བྱུང་གི་ཡོད་ན་ཡང་།ཚན་རིག་གི་ཉམས་ཞིབ་གྲུབ་དོན་མང་པོའི་ཁྲོད་ནས་དཔེར་ན་རྡུལ་ཕྲན་མཚོན་ཆ་ལྟ་བུ་མི་གསོད་བྱེད་ཀྱི་ལག་ཆ་མང་པོ་ཞིག་བྱུང་བའི་རྐྱེན་གྱིས་ཚན་རིག་གི་ཤེས་བྱ་དེ་སྟབས་མ་ལེགས་པར་གཏོར་བཤིག་གཏོང་རྒྱུ་དང་མི་ལ་འཇིགས་སྣང་དང་འཚེ་བའི་ཕྱོགས་ལ་བེད་སྤྱོད་བཏང་ཡོང་གི་ཡོད་པ་དང་།རྡུལ་ཕྲན་མཚོན་ཆ་ལྟ་བུ་གོ་བ་ཙམ་གྱིས་ཞེ་སྣང་སྐྱེས་དགོས་པ་དང་།དེ་དག་གི་རྩ་བའི་དམིགས་ཡུལ་དེ་མི་གསོད་རྒྱུའི་ཆེད་དུ་རེད་འདུག་གཱ།དེ་ལྟ་བུ་དག་ནི་ཚན་རིག་གི་ཉམས་ཞིབ་གྲུབ་དོན་ཁྲོད་དངོས་སྟབས་མ་ལེགས་པ་ཞིག་རེད་འདུགད་ལྟའི་ཆར་ཚན་རིག་པ་ཉམས་ཞིབ་གནང་མཁན་ཚོས་ག་རེ་རྙེད་ཡོད་པ་རེད་ཅེས་ན་ཁོང་ཁྲོ་སོགས་ཀྱིས་ང་རང་ཚོའི་འཕྲོད་བསྟེན་ལ་ཧ་ཅང་གནོད་ཀྱི་ཡོད་པ་དང་།ཁོང་ཁྲོ་ལངས་པ་དེས་ང་ཚོར་ནད་ཡོང་སྐབས་དེ་འགོག་བཅོས་བྱེད་པར་གནོད་བསྐྱལ་ནས་གནོད་ཆེན་པོ་ཡོང་གི་ཡོད་དུས་ག་ཚོད་ཀྱིས་ཞི་བདེ་བག་ཡོད་ཀྱིས་བསམ་བློ་ལྷོད་ལྷོད་ཡིན་ན་འཕྲོད་བསྟེན་ལ་ཕན་ཐོགས་ཆེན་པོ་བྱུང་གི་ཡོད་པ་རེད།སུ་ཡིན་ནའང་ཚང་མ་སྤྲོ་བོའི་ངང་འཛུམ་རིལ་རིལ་བསྡད་པ་ཡིན་ན་དགའ་ཡི་རེད་ལ་ཁྲོང་ཁྲོའི་རྣམ་འགྱུར་སྟོན་བསྡད་པ་ཡིན་ན་དགའ་ཡི་མ་རེད།དཔེར་ན་དམག་འཁྲུག་སོགས་ཀྱི་སྐབས་སུ་དམག་གི་དཔོན་པོ་དེ་འདྲ་མཁྲེགས་པོ་བྱས་ཏེ་གསོད་རྒྱུར་ཐེ་ཚོམ་མེད་མཁན་དེ་འདྲ་འདུག་ཨ།ཁྱི་ལྟ་བུ་ལ་མཚོན་ན་ཟ་མ་སོགས་སྤྲོད་པའི་སྐབས་སུ་ཕར་ལ་བརྩེ་བ་ཞིག་བསྟན་པ་ཡིན་ན་དགའ་ཚོར་ཆེན་པོ་བྱེད་ཀྱི་འདུགདེ་དག་གིས་བརྩེ་བ་སྤྲོད་བཞིན་ཡོད་པ་ཧ་གོ་ཡི་ཡོད་པས་ཁོ་རང་ཚོར་ནུས་པ་ཞིག་འདུགགལ་ཏེ་བྱེའུ་ལྟ་བུ་ཞིག་ལ་མཚོན་ན་ཟ་མ་སྤྲོད་སྐབས་ང་ཚོའི་ལྷན་སྐྱེས་ཀྱི་བརྩེ་བ་དེ་མ་སྟོན་པ་ཡིན་ན་ཟ་མ་དེ་འཁུར་ནས་འཕུར་འགྲོ་ཡི་འདུགགལ་ཏེ་འགྲོ་བ་མིའི་ངོས་ནས་ཁྱི་ལྟ་བུ་སོགས་ལ་བརྩེ་བ་དེ་བསྟན་པ་ཡིན་ན་ཁོ་ཚོའི་ཚུར་བརྩེ་བ་དེ་ལ་དགའ་ཚོར་ཡོད་པའི་ལུས་ཀྱི་རྣམ་འགྱུར་སྟོན་ཡོང་གི་འདུགདེ་ཡིན་དུས་འཛམ་གླིང་འདིར་ཀུན་གྱིས་ཆོས་ལུགས་ལས་གལ་ཆེ་བའི་གཞི་རྩ་དེ་བརྩེ་བར་ངོས་འཛིན་བྱེད་ཀྱི་ཡོད་པ་རེད།བརྩེ་བ་དང་བཟོད་པ་སོགས་འཛམ་གླིང་གི་ལྟ་གྲུབ་ཡོད་པའི་ཆོས་ལུགས་ཚང་མས་དོན་དག་གཙོ་བོ་དེ་རེད།ད་ལྟའི་དུས་ཚོད་འདིར་ང་ལ་ག་རེ་དོ་སྣང་བྱུང་ལབ་ན།ཨ་རི་དང་ནུབ་ཕྱོགས་རྒྱལ་ཁབ་ཁག་ཏུ་ལྷ་ཁང་དེ་འདྲ་ཧ་ཅང་ཆེན་པོ་ཡོད་ན་ཡང་ད་ལྟ་སྟོང་པར་ལྷག་ནས་འདུགབྱས་ཙང་དེང་སང་མི་ཚོས་ཆོས་ལ་དད་གུས་བྱེད་རྒྱུ་དེ་ཉུང་དུ་ཉུང་དུ་འགྲོ་ཡི་འདུགདེ་ཡིན་དུས་ངས་ནམ་རྒྱུན་ང་ཚོའི་ཤེས་ཡོན་གྱི་ལྟ་གྲུབ་དེ་དག་གི་ནང་གཟུགས་པོའི་འཕྲོད་བསྟེན་ཙམ་མ་ཡིན་པར་ཚོར་བའི་མྱོང་བ་དེ་འདྲ་ཡོད་པ་དེ་དག་ཀྱང་བླུགས་དགོས་འདུག་ཅེས་བཤད་ཀྱི་ཡོད།དེང་སང་གི་ཤེས་ཡོན་སློབ་སྦྱོང་སྤྲོད་སྟངས་དེ་ཕྱི་དངོས་པོའི་ཡར་རྒྱས་ཁོ་ན་ཙམ་ལས་ང་རང་ཚོའི་ནང་གི་ཤེས་པ་ལ་དོ་སྣང་སྤྲོད་ཀྱི་མི་འདུགདེ་ཡིན་དུས་ང་ཚོའི་ཤེས་ཡོན་སྤྲོད་སྐབས་ང་རང་ཚོའི་བསམ་བློའི་ནང་ཞི་བདེ་ག་འདྲ་ཞེས་སྤྲོད་དགོས་པ་སོགས་ཀྱི་སྐོར་ལ་དོ་སྣང་སྤྲོད་དགོས་ཀྱི་འདུགང་ཚོས་དེ་དག་གི་སྐོར་ལ་ཆོས་ལུགས་ཙམ་མ་ཡིན་པར་ཚན་རིག་པའི་ཉམས་ཞིབ་ཀྱི་ཐབས་ལམ་ལ་བརྟེན་ནས་འགྲེལ་བཤད་སྐྱོན་པ་ཡིན་ན་མི་ཚོས་དོ་སྣང་ཆེན་པོ་བྱེད་ཀྱི་འདུགངའི་དམིགས་ཡུལ་གཉིས་པ་དེ་ག་རང་ཡིན།ཞེས་གསུངས་སོང་།